پيشين، ايران

پيشين (انگريزي: Pishin) ايران جي صوبي سيستان ۽ بلوچستان جو شھر آھي جيڪو سرباز شھرستان جي گاديءَ جو ھنڌ آھي.  2016ع واري آدمشماريءَ مطابق ھن شھر جي آبادي 16،011 آھي ۽ ھي صوبي جو ڏھون نبمر وڏو شھر آھي. ھتي جا اڪثر رھواسي بلوچ آھن ۽ بلوچي ٻولي ڳالھائين ٿا.   

پيشين جو شھر پاڪستان جي سرحد کان  8 ڪلوميٽر اولھ ۾ آباد آھي. ايراني حڪومت ھتي ھڪ ڪسٽم آفيس کولي آھي تہ جيئن پاڪستان ۽ ايران وچ ۾ واپار جو نئون رستو قائم ڪري سگھجي. 21 اپريل 2021ع تي پاڪستان ۽ ايران جي حڪومت ھڪ معاھدي تحت پيشين ۽ پاڪستاني شھر مند جي وچ ۾ سرحد کولڻ جو افتتاح ڪيو. ھيءُ پاڪستان ۽ ايران وچ ۾ ٽيون سرحدي ماڳ آھي جيڪو کوليو ويو آھي.

پيشين جي ڏکڻ ۾ ايراني حڪومت ھڪ وڏو ڊيم ٺھرايو آھي تہ جيئن ھن علائقي ۾ پيئڻ ۽ زرعي مقصدن لاءِ پاڻي ملي سگھي.

حوالا

زمرو:بلوچستان
زمرو:ايران ۾ شهر
زمرو:بلوچستان (ايران) جا شهر